**РАЙОННА ИЗБИРАТЕЛНА КОМИСИЯ – ВАРНА**

**ПРОТОКОЛ**

№ 17/21.05.2019 г.

Днес 21.05.2019 г. в гр. Варна се проведе заседание на Районна избирателна комисия – Варна. На заседанието присъстваха:

**Председател**: Велин Марков Жеков

**Зам.-Председател**: Николай Наков Наков

Орхан Мехмед Мехмед

**Секретар**: Мария Тодорова Тодорова

**Членове** : Красимир Нанев Коев

Гергана Янкова Вълева

Марияна Георгиева Пантелеева

Поля Великова Димитрова-Ченева

Емилия Христова Стефанова

Димчо Георгиев Георгиев

Станислав Божидаров Сотиров

Елена Крумова Енева

Стелян Христов Любославов

Мариета Иванова Маринова

Румяна Денчева Цветкова

Светлана Александрова Петрова

Десислава Марчева Бонева-Ашикова

На заседанието **не присъстват:**

Галя Великова Душева

Иван Любчев Иванов

Председателят на комисията откри заседанието в 17.45 ч., а зам.-председателят О.Мехмед установи присъствие на 17 члена на РИК - Варна и наличие на кворум.

Председателят на комисията запозна присъстващите с проекта за дневен ред:

1. Промени в състава на СИК на територията на Област Варна при провеждане на избори за членове на Европейския парламент от Република България на 26 май 2019г.
2. Промени в състава на СИК на територията на Община Варна при провеждане на избори за членове на Европейския парламент от Република България на 26 май 2019г.
3. Закриване на СИК в Трети избирателен район – Варненски при произвеждане на изборите за членове на Европейския парламент от Република България на 26 май 2019г.
4. Разглеждане на жалба с Вх. № 200/17.05.2019г.

Председателят подложи на гласуване проекта за дневен ред, който се прие с 17 гласа „ЗА“.

**По точка първа от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 17 гласа „ЗА” бе приет.

РИК-Варна взе следното решение по точка първа от дневния ред:

**РЕШЕНИЕ № 073**

**Варна 21.05.2019 г.**

ОТНОСНО: Промени в състава на СИК на територията на Област Варна при провеждане на избори за членове на Европейския парламент от Република България на 26 май 2019г.

С оглед подпомагане дейността на РИК-Варна при провеждане на за избори за членове на Европейския парламент от Република, насрочени на 26 май 2019, на основание чл. 72, ал.1, т.1 от ИК, във връзка с чл.63 ИК и Решение № 5-ЕП/25.03.2019г.-ЦИК, РИК – Варна

Постъпили са предложения за промени в състава на СИК за Област Варна за изборите за членове на Европейския парламент от Република България на 26 май 2019, както следва: с вх. № 239/20.05.2019г. на РИК са постъпили предложения от ПП „Движение за права и свободи“ и Коалиция „Обединени патриоти – НФСБ, АТАКА и ВМРО“ за смени в община Провадия, с вх. № 248/21.05.2019г. на РИК е постъпило предложение от ПП „ГЕРБ“ за смени в община Аврен, с вх. № 258/21.05.2019г. на РИК е постъпило предложение от Коалиция „Обединени патриоти – НФСБ, АТАКА и ВМРО“ за смени в община Девня и с вх.№ 264/21.05.2019г. на РИК е постъпило предложение от Коалиция „БСП за България“ за смени в Община Провадия.

Предвид изложеното, на основание чл. 72, ал. 1, т. 4 и т. 5 от ИК, РИК Варна,

**Р Е Ш И:**

1. ОСВОБОЖДАВА членове на СИК съгласно горепосочените предложения и анулира издадените им удостоверения.

2. НАЗНАЧАВА членове на СИК съгласно горепосочените предложения и им издава удостоверения съгласно ИК.

3. Утвърждава актуален към 21.05.2019г. състав на СИК в Трети изборен район - Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка втора от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и единодушно с 17 гласа „ЗА” бе приет.

РИК-Варна взе следното решение по точка втора от дневния ред:

**РЕШЕНИЕ № 074**

**Варна 21.05.2019 г.**

ОТНОСНО: Промени в състава на СИК на територията на Община Варна при провеждане на избори за членове на Европейския парламент от Република България на 26 май 2019г.

Постъпили са предложения за промени в състава на СИК за Община Варна за изборите за членове на Европейския парламент от Република България на 26 май 2019г, както следва: с вх. № 250/21.05.2019г. на РИК е постъпило предложение от ПП „Движение за права и свободи“, с вх. № 251/21.05.2019г. на РИК е постъпило предложение от Коалиция „Обединени патриоти – НФСБ, АТАКА и ВМРО“, с вх. № 263/21.05.2019г. на РИК е постъпило предложение от ПП „ГЕРБ“ и с вх.№260/21.05.2019г. на РИК е постъпило предложение от Коалиция „БСП за България“.

Предвид изложеното, на основание чл. 72 ал. 1, т. 4 и т. 5 от ИК, РИК Варна,

**Р Е Ш И:**

1. ОСВОБОЖДАВА членове на СИК съгласно горепосочените  предложения и анулира издадените им удостоверения.

2. НАЗНАЧАВА членове на СИК  съгласно горепосочените  предложения и им издава удостоверения съгласно ИК.

3. Утвърждава актуален към 21.05.2019г. състав на СИК в Трети изборен район - Варна.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка трета от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и бе приет с 16 гласа „ЗА” и 1 глас „ПРОТИВ“ на Мария Тодорова Тодорова.

РИК-Варна взе следното решение по точка трета от дневния ред:

**РЕШЕНИЕ № 075**

**Варна 21.05.2019г.**

ОТНОСНО: Закриване на СИК в Трети избирателен район – Варненски при произвеждане на изборите за членове на Европейския парламент от Република България на 26 май 2019г.

С вх. №230/20.05.2019г. в РИК-Варна е постъпило уведомление за липса на изискуемите условия за образуване на секция в УМБАЛ „Св. Марина“ – инфекциозна клиника при произвеждане на изборите за членове на Европейския парламент от Република България на 26 май 2019. Предвид горното, на основание чл. 72, ал. 1, т.1, във вр. чл. 9, ал.6 от ИК, РИК Варна,

**Р Е Ш И:**

1. Закрива СИК № 030602401 и анулира издадените удостоверения на членовете на секционно избирателната комисия.

2. Утвърждава в списъка на резервните членове, членовете на закритата СИК.

Решението може да се обжалва пред Централната избирателна комисия в срок до 3 дни от обявяването му на основание чл. 73, ал. 1 от ИК.

**По точка четвърта от дневния ред:**

Председателят докладва проект за решение. Дадена бе дума за разисквания и предложения. Проектът за решение се подложи на гласуване и бе приет с 13 гласа „ЗА” и 4 „ПРОТИВ“ на Мария Тодорова Тодорова, Поля Великова Димитрова-Ченева, Димчо Георгиев Георгиев и Елена Крумова Енева.

РИК-Варна взе следното решение по точка четвърта от дневния ред:

**РЕШЕНИЕ № 076**

**Варна 21.05.2019 г.**

ОТНОСНО: Разглеждане на жалба с Вх. № 200/17.05.2019г.

С Вх. № 200/17.05.2019г.в РИК-Варна е получена жалба от Иван Иванов, пълномощник на Коалиция „БСП за България“.

В жалбата се твърди, че е налице разлепване на предизборни материали на нерегламентирани за това места на територията на община Ветрино.

По жалбата е извършена проверка на място, при която не е установено твърдяното в жалбата нарушение.

С оглед изложеното по-горе и на основание чл. 72, ал. 1, т. 20 от ИК, РИК-Варна,

**Р Е Ш И:**

Оставя без уважение жалбата като неоснователна.

Решението подлежи на обжалване пред Централната избирателна комисия в срок до 3 дни от обявяването му, на основание чл. 73, ал. 1 от ИК.

Следващо заседание на РИК03-Варна се насрочва за 22.05.2019г. от 16:45 часа.

Поради изчерпване на дневния ред, председателят на РИК-Варна закри заседанието на РИК-Варна в 18:15 часа.

Председател:

Велин Жеков

Секретар:

Мария Тодорова